Chinchiná

Chinchiná tir dota iste Kolombia, vagee Caldas winka, koe Centrosur utca.

Chinchiná arte mon 20 km- getalte Manizales tigir. 

 Izva 
Chinchiná bak 1857 winugon zo zabduyur, gan boniasik ke Antioquia winka. Abdion vema tiyir tawavo ke Quimbaya patectolafe sane.

Bak 1985 divlankerapa ke Nevado del Ruiz tculk va jontika ugotafa traspuxa nekiyir. Tana va Chinchiná kuksa isu krant kenniyir nume va konako monaxo ke dota kalvilayar. 3000 korik koe dota xonukeyed.

 Sanelia 
Varafa sanelia ke Chinchiná tir vas 51 280 irubasik otulayan bak 2016, don 45 908 koe widavafa widega is arak koe konako monaxo.

 Skapa 
Nelkafa skapafa tegira ke Chinchiná tir fadxo is fadafa raba. Moe tawavo ke dota lavatraliaxe dafuse va winka dere tigir.

 Tamavafa gadakiewega ke UNESCO 
Chinchiná tir tana dota vawale anamez ke Arayaf fadaf patectoy ke Kolombia ( espanavon Paisaje Cultural Cafetero de Colombia ) bendeyen bak 2011 wetce arayaf debak ke tamavafa gadakiewega ke UNESCO.

 Ewava 

|style="vertical-align: top;"|


 Vuestexa 

Chinchiná
Chinchiná
Chinchiná

__NOEDITSECTION__